Diari Oficial de la Generalitat Valenciana


Sumari del DOGV 3828, del 04-09-2000 (2000/7122)

RESOLUCIÓ de 16 d'agost de 2000, del conseller de Medi Ambient, per la qual es publica el resultat de la convocatòria de subvencions destinades a activitats de gestió de residus perillosos: medicaments de procedència domiciliària i residus que contenen mercuri, convocada per l'Ordre de 12 d'abril de 2000 (DOGV núm. 3.766, de 7 de juny de 2000).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3828

Data del DOGV
:   04-09-2000

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2000/7122


Organisme emissor
:   Conselleria de Medi Ambient

Tipus de document
:   Resolució

RESOLUCIÓ de 16 d'agost de 2000, del conseller de Medi Ambient, per la qual es publica el resultat de la convocatòria de subvencions destinades a activitats de gestió de residus perillosos: medicaments de procedència domiciliària i residus que contenen mercuri, convocada per l'Ordre de 12 d'abril de 2000 (DOGV núm. 3.766, de 7 de juny de 2000). [2000/X7122]
  
Mitjançant l'Ordre de 12 d'abril de 2000, de la Conselleria de Medi Ambient, es convoquen subvencions destinades a activitats de gestió de residus perillosos: medicaments de procedència domiciliària i residus que contenen mercuri.
  
Vist que d'acord amb l'article tercer de l'ordre es convoca la concessió de subvencions per un import global màxim de 32.077.266 PTA (120.202,42 euros).
  
Vist que la quantia total de les subvencions sol·licitades puja a 31.916.567 PTA (388.794,73 euros), quantitat superior al crèdit pressupostat 23.526.805 PTA (120.202,42 euros), la comissió avaluadora prevista en la base setena de l'annex de l'ordre, reunida el 7 d'agost de 2000, proposa concedir l'ajuda als sol·licitants, les peticions dels quals s'ajusten a l'ordre de convocatòria, i limitar la quantia de la subvenció sol·licitada a l'import màxim pressupostat, d'acord amb l'apartat 2 de la base quarta de l'esmentat annex.
  
Atenent a la finalitat que es persegueix, s'estableix un valor mínim per a cadascun dels sol·licitants de 2.000.000 de pessetes, i la resta es prorratejarà amb un coeficient corrector de 0,28293814.
  
De conformitat amb la proposta de concessió elevada per la comissió avaluadora, per raó de les competències que m'atribueixen l'article 35 de la Llei 5/1983, de 30 de desembre, de Govern Valencià, i l'article 47.3 del Decret Legislatiu de 26 de juny de 1991, del Consell de la Generalitat Valenciana, pel qual s'aprova el text refós de la Llei d'Hisenda Pública de la Generalitat Valenciana, resolc:
  
Primer
  
Concedir les subvencions als següents sol·licitants la petició de les quals s'adapta a les bases establides per l'annex de l'ordre de 12 d'abril de 2000, pels següents imports:
  
Segon
  
Per al cobrament de la subvenció els beneficiaris hauran de presentar com a data límit el 15 de novembre de 2000 la corresponent sol·licitud dirigida a la Direcció General d'Educació i Qualitat Ambiental acompanyada de la documentació establida a la base novena de l'ordre de convocatòria.
  
Contra la present resolució, que posa fi a la via administrativa, s'hi pot interposar un recurs contenciós administratiu, en el termini de dos mesos a comptar de l'endemà de la publicació, davant la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que s'estableix en els article 10 i concordants de la Llei 29/1998, de 13 de juliol, Reguladora de la Jurisdicció Contenciosa-administrativa.
  
Tot això sense perjudici de la interposició del recurs potestatiu de reposició davant el conseller de Medi Ambient, en el termini d'un mes a partir de l'endemà de la publicació, d'acord amb el que es disposa en els article 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.